Otajärvi (Sastamala)

Otajärvi on Pirkanmaalla Sastamalan ja Nokian rajalla Sarkolassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi kuuluu Kuloveden lähialueeseen.

Maantiede 
Järven pinta-ala on 18,7 hehtaaria ja sen pituus on 750 metriä ja leveys 300 metriä. Järveen laskee kaksi metsäojaa ja sen luusua sijaitsee järven etelärannalla, josta saa alkunsa 1,3 kilometriä pitkä laskuoja, joka yhtyy Karvasalonojaan. Tämä virtaa pelloksi kuivatetun Isosuon läpi Rainion kylään Myllyojana ja laskee Kuloveteen Kutalanvuolteen lounaispuolelle.

Järven rantaviiva on 2,0 kilometriä pitkä ja ranta on pääosin moreeni- ja kalliopohjaista metsämaastoa. Sastamalan puolella on runsaasti loma-asuntoja, jonne johtaa tiet valtatieltä 12.

Lähteet 

Karkun järvet
Kuloveden lähialue
Suoniemen järvet